Езоп
Магаретата се обръщат с молба към Зевс

Превод от старогръцки: Тодор Сарафов, 1967

chitanka.info

Някога магаретата възнегодували, че непрекъснато носят товар и че са подложени на мъка. Изпратили пратеници при Зевс с молба да сложи някакъв край на мъките им. А той, като искал да им докаже, че това е невъзможно, казал, че те ще се освободят от злощастията си, когато направят с урина река. Магаретата помислили, че той им говори истината и оттогава досега, щом видят урина от свои, спират там да направят същото.

Баснята показва, че каквото всекиму е орисано, то е неизменно.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.